open-index/open-wikipedia-markdown huggingface dataset:
יפה לרמן

**יפה לרמן** היא מומחית ברפואת משפחה ובגריאטריה. מנהלת מחלקות גריאטריה א' וגריאטריה ב', ומנהלת המערך הגריאטרי במרכז הרפואי ת"א ע"ש סוראסקי (2004-2019). מרצה בכירה בבית הספר לרפואה ע"ש סאקלר, אוניברסיטת תל אביב.

## קורות חיים
בשנת 1978 סיימה את הפקולטה לרפואה באוניברסיטת תל אביב.

בין השנים 1980–1985 התמחתה ברפואת משפחה במרכז רפואי רבין.

בין השנים 1986–1989 השתלמה במנהל מערכות בריאות באוניברסיטת תל אביב.

בין השנים 1987–1991 התמחתה בגריאטריה במרכז רפואי גריאטרי בית החולים שמואל הרופא בבאר יעקב.

בין השנים 1995–1996 השתלמה ברפואה גריאטרית (גרונטולוגיה) בשווייץ.

בשנת 1989 השתלמה בפסיכוגריאטריה, קורס נוטינגהאם אשר נערך בישראל.

## גריאטריה
בין השנים 1986–1987 כיהנה כסגנית מנהל כללי במחלקה גריאטרית בקופת חולים כללית.

בין השנים 1991–1995 כיהנה כמנהלת מחלקה גריאטרית בבית חולים שיקומי בית רבקה (בית חולים).

בין השנים 1995–1997 מונתה למנהלת מחלקה לאשפוז יום גריאטרי בבית חולים שיקומי בית רבקה (בית חולים).

בין השנים 2000–2004 מונתה למנהלת רפואית במרכז רפואי רעות ביד אליהו, תל אביב, (301 מיטות אשפוז).

בין השנים 2004–2019 הייתה מנהלת המערך הגריאטרי במרכז השיקום על שם אידה סוראסקי במרכז הרפואי תל אביב.

משנת 2012 היא מרצה בכירה בבית הספר לרפואה ע"ש סאקלר – אוניברסיטת תל אביב.

2012 – חברת ועדה במרכז מינרבה לחקר סוף החיים במרכז הרצוג – אוניברסיטת תל אביב.

## תחומי עיסוקה הגריאטריים של לרמן

במחלקה "גריאטריה א'" עוסקים לרמן וצוותה בטיפול ובשיקום של בעיות נוירולוגיות כגון: לאחר אירוע מוחי והפרעות שונות במערכת העצבים, ובנוסף שיקום תפקודי לאחר אשפוז ממושך וחולים עם בעיות רפואיות חריפות המגיעים לחדר מיון.

במחלקה "גריאטריה ב'" עוסקים לרמן וצוותה בטיפול ובשיקום של חולים עם בעיות אורתופדיות כגון: שיקום לאחר שברים, החלפת מפרקים, טראומה, נפילות וכן שיקום תפקודי לאחר אשפוז ממושך וחולים עם בעיות רפואיות חריפות המגיעים לחדר מיון.

ללרמן 19 פרסומים מדעיים (אתר Pubmed).

לרמן חברה במועצה הלאומית לגריאטריה.

## חברות באיגודים מקצועיים

1984 – האגודה הישראלית לרפואת משפחה בישראל

1996 – האקדמיה האירופאית לרפואה והזדקנות בשווייץ

1996 – האגודה הישראלית לגריאטריה בישראל

2000 – האגודה לפסיכוגריאטריה בישראל

2001 – האגודה לרפואה ומשפט בישראל

## לקריאה נוספת
* ד"ר יפה לרמן – מנהלת מערך הגריאטריה, מרכז רפואי ע"ש סוראסקי
* איכות חיים ואריכות חיים – ד"ר יפה לרמן, 9 במרץ 2008 

## הערות שוליים

קטגוריה:בעלות תואר דוקטור לרפואה מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:בעלי תואר דוקטור לרפואה מאוניברסיטת תל אביב
קטגוריה:רופאות משפחה ישראליות
קטגוריה:רופאי משפחה ישראלים
קטגוריה:סגל אוניברסיטת תל אביב: רפואה
קטגוריה:סגל המרכז הרפואי תל אביב ע"ש סוראסקי
קטגוריה:מנהלות בתי חולים בישראל
קטגוריה:גריאטרים ישראלים
חוסיין דהקאן

**חוסיין דהקאן** (בפרסית: **حسین دهقان**; נולד ב-2 במרץ 1957) הוא פוליטיקאי ואיש צבא איראני, שכיהן כשר ההגנה האיראני משנת 2013 עד אוגוסט 2017, וכמפקד בחיל האוויר של משמרות המהפכה בדרגת בריגדיר גנרל. 

## ביוגרפיה
נולד בסמוך לעיירה שהרזא במחוז אספהאן. יש לו תואר ראשון בהנדסת חומרים (מטלורגיה) ודוקטור במינהל ציבורי מאוניברסיטת טהראן.

לאחר המהפכה באיראן ב-1979 הוא הצטרף לכוחות משמרות המהפכה והיה למפקד בחיל האוויר של הארגון.

בשנת 1980 שירת בטהראן, ולאחר הפלישה הישראלית ללבנון בקיץ 1982 נשלח ללבנון. הוא שימש כמפקד יחידת ההדרכה של משמרות המהפכה בסוריה ובהמשך בלבנון. היה אחד האחראים לביצוע הפיגועים בבסיסי הכוח הרב-לאומי בביירות.
מתוקף תפקידו היה אחראי על הקמת הכוח הצבאי של חזבאללה שזה עתה הוקמה. בין החניכים היה חסאן א-לקיס שלימים יהיה בכיר בארגון.

ב-1983 התמנה למפקד כוח משמרות המהפכה בלבנון, ופיקד על הכוחות שהתאמנו בסוריה ובלבנון. ב-1986 שירת בחיל האוויר של משמרות המהפכה, וב-1990 מונה למפקד חיל האוויר עד 1992.

בהמשך עבד במשרד ההגנה תחת שר ההגנה עלי שמח'אני, במהלך כהונתו של הנשיא מוחמד ח'אתמי בשנים 1997–2003. ב-2003 מונה כממלא מקום שר ההגנה. בין השנים 2005 עד 2009 היה לסגן הנשיא לענייני קרן השהידים וותיקי המלחמה ("Foundation of Martyrs and Veterans Affairs"). בנוסף כיהן כיועץ של הנשיא לשעבר מחמוד אחמדינז'אד. בשנים 2009–2010 שירת במרכז ללימודים אסטרטגיים של הכוחות המזוינים של איראן.

בשנת 2013 החליף את אחמד וחידי כשר ההגנה, ושימש בתפקיד עד אוגוסט 2017.

150px|המדליה הלאומית למצוינות ותעוזה|ממוזער
בשנת 2017 קיבל את המדליה הלאומית למצוינות ולתעוזה מהנשיא חסן רוחאני על פעילותו במשא ומתן בהסכם המעצמות על תוכנית הגרעין האיראנית.

## קישורים חיצוניים

ביוגרפיה של דהקאן - אתר הממשלה האיראני 

## הערות שוליים

קטגוריה:שרי ההגנה של איראן
קטגוריה:אנשי משמרות המהפכה האסלאמית
קטגוריה:איראנים שמחלקת האוצר של ארצות הברית הטילה עליהם סנקציות
קטגוריה:איראנים שנולדו ב-1957
אסטון מרטין DB Mark III

ממוזער|300px|אסטון מרטין DB Mark III, שנת 1959
**אסטון מרטין DB Mark III** (באנגלית: **Aston Martin DB Mark III**) היא מכונית ספורט, 2 דלתות, אשר יוצרה על ידי חברת אסטון מרטין הבריטית בין השנים 1957–1959. 

סך הכול יוצרו 551 יחידות.

הדגם מסדרת "DB" אשר הייתה קרויה על שמו של David Brown, אשר רכש את חברת אסטון מרטין בסוף שנות הארבעים של המאה העשרים. 

תאוצת "אסטון מרטין  DB Mark III" מ-0 ל-97 קמ"ש היא 9.3 שניות.

## גרסאות "אסטון מרטין  DB Mark III"
* גרסת ספורט סלון הצ'בק (2 מושבים + 2 מושבים מאחור)
* גרסת קבריולה (2 מושבים), יוצרו 84 יחידות
* גרסת קופה (2 מושבים)

## תמונות

Aston-Martin 3.JPG| אסטון מרטין DB Mark III  - מבט לתא הנהג
Aston Martin DB Mk III Cabriolet 1958.jpg| אסטון מרטין  DB Mark III קבריולט, שנת 1958
1958-aston-martin-archives.jpg | אסטון מרטין DB Mark III, שנת 1958 
1959 Aston Martin Lagonda DBD engine in DB2-4 Mk III.jpg|מנוע אסטון מרטין DB Mark III, שנת 1959
Bonhams - The Paris Sale 2012 - Aston Martin DB MkIII Sports Saloon Project - 1958 - 002.jpg| אסטון מרטין DB Mark III, שנת 1958 


## ראו גם
* אסטון מרטין
* אסטון מרטין 2 ליטר ספורט
* אסטון מרטין DB2/4
* אסטון מרטין DB4
* אסטון מרטין DB5
* אסטון מרטין DBS
* אסטון מרטין V8

## קישורים חיצוניים

קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1957
DB3
קטגוריה:מכוניות בריטיות
המכביה התשיעית

**המכביה התשיעית** הייתה אירוע ספורט המוני יהודי, שנערך בישראל, ביולי 1973, כחלק מסדרת אירועי המכביה.

כ-2,694 ספורטאים מ-27 מדינות השתתפו במכביה התשיעית.

בטקס הפתיחה נכחו כ-50,000 צופים. בטקס הוקראה תפילת "יזכור" לטבח הספורטאים באולימפיאדת מינכן, הודלקו 11 משואות, הפרחו יונים ונערך מופע בהשתתפותם של 15,000 חניכי מכבי צעיר. המשלחת הגדולה ביותר מחו"ל הייתה זו של ארצות הברית שכללה כ-199 ספורטאים. לראשונה השתתפו משלחות מספרד ומקוסטה ריקה. ספרד ורודזיה לא צעדו בדגלי המדינה שלהן אלא בדגל מכבי.

את הלפיד הדליק הכדורסלן טל ברודי ואת הספורטאים השביעה תמר מיטל-שומכר.

## אירועים מיוחדים במכביה
השחיינית אניטה זרנוביצקי משוודיה הייתה כוכבת המכביה לאחר שזכתה בשיא של שמונה מדליות אישיות, מהן שבע מדליות זהב וביחד עם אחיה התאום ברנט זרנוביצקי זכו ב-13 מדליות אישיות מהן תשע מדליות זהב וארבע מדליות כסף.

במכביה זו לראשונה השתתפו ספורטאים מהמדינות הבאות:
* 
* 

## המתחרים והזוכים
### אגרוף
;שופטים:
בן בריל  
ז'ק לוי 

### אתלטיקה קלה
#### אתלטיות

#### אתלטים

### ג'ודו

### התעמלות
#### מתעמלות

#### מתעמלים

### חתירה
;סירת יחיד זקיף 1500 מטר
20px - לוגר , 6.07 דקות 
20px - קאמריני , 6.20 דקות 
20px - וייס , 6.24 דקות

### טניס
;נשים
;;יחידות
20px - אילנה קלוס (20px דרום אפריקה) 
;;זוגות
20px - אילנה קלוס והלן ויינר (Helen Weiner) (20px דרום אפריקה) 
20px - ויקי ברנר  ופאם גוליש (Pam Gullish) ()

;גברים
;;יחידים
20px - דויד שניידר  (20px דרום אפריקה) 
;;זוגות
20px - דויד שניידר וארול קילוב (Errol Kilov) (20px דרום אפריקה) 

;זוגות מעורבים
20px - אילנה קלוס ודויד שניידר (20px דרום אפריקה) 

### ירי ספורטיבי
;ירי ברובה זעיר 60 כדורים בשכיבה קבוצתי
20px -  2332 נקודות 
20px -  2303 נקודות 
20px -  2289 נקודות
;ירי ברובה זעיר 60 כדורים בשכיבה יחידים
20px - דונלד בסטר  592 נקודות 
20px - נחמיה סירקיס  590 נקודות 
20px - הנרי הרשקוביץ  586 נקודות

### כדורגל
;תוצאות משחקים בית א'
10 ביולי 
 2 - 2  
1500 צופים במגרש בחדרה 
 1 - 1  
1500 צופים במגרש בכרמיאל 
** 2** - 1  
300 צופים במגרש ברעננה 
** 2** - 1  
1500 צופים במגרש באשקלון 
12 ביולי 
** 11** - 0  
** 7** - 1  
** [[דרום אפריקה]] 3** - 1  
** 3** - 0  

### כדוריד
;תוצאות משחקים
10 ביולי 
** 13** - 10  
** 15** - 9 

### כדורמים
;תוצאות משחקים
10 ביולי 
** 7** - 4  
** 7** - 6  דרום אפריקה 
** 4** - 3  
12 ביולי 
** 9** - 4  דרום אפריקה 
** 10** - 7  
** 10** - 1 

### כדורסל
20px -  
20px -  (ארני גרונפלד)
;תוצאות משחקים
10 ביולי 
** 99** - 50  

### כדורעף
;תוצאות משחקים
10 ביולי 
** 3** - 0  
** 3** - 0 

### סיף
;גברים
:;יחידים רומח
20px - יהודה וינשטיין  
20px - וילנר  
20px - זלדמן 

### קפיצה למים
;נשים
:;מקפצה גמישדה 3 מטר
20px - ברברה ויינסטין 

### קריקט
;תוצאות משחקים
10 ביולי 
** 230** - 205 

### שחייה
תחרויות השחייה של המכביה נערכו בבריכת גלי גיל ברמת גן.
#### שחייניות

#### שחיינים

## ראו גם
* יהודים וספורט
* יהודים במשחקים האולימפיים

## קישורים חיצוניים
* המכביות: המשחקים האולימפיים של העם היהודי, באתר של הספרייה של מט"ח
* RECORDS AND RESULTS OF SOUTH AFRICA AT THE MACCABI GAMES - 1973 9th MACCABIAH 
* 
* 
* 
* 
* 
* 
* 
* 
* 
* 
* 
* 
* 

## הערות שוליים

9
קטגוריה:1973 בישראל: ספורט
קטגוריה:ישראל: תחרויות אתלטיקה
קטגוריה:תחרויות כדורגל בישראל
קטגוריה:תחרויות כדורסל בישראל
בנט סקוליק

**בנט ס. סקוליק** (באנגלית: **Bennet S. Sacolick**) הוא קצין בדימוס בדרגת לוטננט גנרל ששירת כסגן ראש המרכז הלאומי ללוחמה בטרור וכמפקד כוח דלתא. 
## ביוגרפיה
סקוליק התגייס לצבא ארצות הברית ב-1981 ושירת בגדוד השני של רגימנט הריינג'רס ה-75. ביוני 1982 סיים קורס קצינים ושירת בגדוד הראשון של רגימנט הצנחנים 509 באיטליה. הוא שוכנע להתנדב לכוחות המיוחדים והצטרף לקבוצת הכוחות המיוחדים השביעית, שירת בפלגת הכוחות המיוחדים המבצעית אלפא (A-TEAM) במשימות בפרו, קולומביה ובאל סלוודור. במהלך שירותו בגדוד השלישי של הקבוצה, שהוצב בפנמה, השתתף ב"מבצע מטרה צודקת". הוא שב לפורט בראג וגויס לכוח דלתא, עמו השתתף במלחמת המפרץ במשימות איתור משגרי טילי סקאד. ב-1993 נטל חלק במשימה בסומליה שהובילה לקרב מוגדישו, סקוליק אמור היה לשמש מפקד הכוח הקרקעי, אך ימים קודם לכן הוזעק לארצות הברית בעקבות מות אביו והחמיץ את הקרב בו ספג הכוח הרוגים ופצועים רבים. 

בזמן פיגועי 11 בספטמבר ב-2001 שימש קצין מבצעים בפיקוד המבצעים המיוחדים המשולבים ונשלח עם כוח דלתא לדרום אפגניסטן. במהלך 2002 התגלתה אצלו לימפומת הודג'קין והוא נאלץ לשוב לארצות הברית, שם עבר ניתוח ושהה קרוב לשנה בהתאוששות. הוא החל ללמוד במכללת המלחמה של הצבא, אך בעקבות מפרצת שפקדה את מפקד כוח דלתא הוזעק להחליפו. הוא תפס את הפיקוד בשלבי ההכנות לפלישה לעיראק באפריל 2003 ולחם עמו במהלך מלחמת עיראק עד יולי 2005. 

בשנים 2005–2008 שירת כעמית מטעם הצבא ב-CIA ושימש סגן ראש המרכז ללוחמה בטרור של הארגון. ביוני 2008 מונה לסגן מפקד המרכז ובית הספר ללוחמה מיוחדת על שם ג'ון פ. קנדי בפורט בראג ובאוגוסט 2010 מונה למפקד המרכז. באוגוסט 2012 מונה לראש אגף ניהול ופיתוח הכוח בפיקוד המבצעים המיוחדים, הראשון בתפקיד זה. באפריל 2014 מונה לסגן ראש המרכז הלאומי ללוחמה בטרור. ביולי 2016 פרש מהשירות הצבאי. 

לאחר פרישתו הקים חברת ייעוץ בשם "Cape Fear Global Consulting".

סקוליק בעל תואר ראשון בפסיכולוגיה מאוניברסיטת המדינה סן פרנסיקו (1978) ובעל תואר שני במינהל ציבורי מאוניברסיטת מרכז מישיגן (1996). כמו כן הוא בוגר תוכנית הלימודים של אגף המבצעים החשאיים ב-CIA. הוא יהודי ונשוי לג'ויס. 
## קישורים חיצוניים

*ביוגרפיה באתר הקונגרס
*The man who commanded Delta Force, and a new breed of war, fayobserver.com, 9 ביולי 2016
*Meet the General Shaking Up America’s Yemen, ISIS, and Hostage Rescue Plans, דיילי ביסט, 15 באפריל 2015

## הערות שוליים

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:הריינג'רס
קטגוריה:מפקדי כוח דלתא
קטגוריה:קצינים וחוגרים יהודים בצבא ארצות הברית
קטגוריה:מלחמת המפרץ: אישים
שאול בן רבי השיל מקראקא

**רבי** **שאול בן רבי העשיל מקראקא** (? - י"ז באייר ה'תס"ז, 19 במאי 1707) היה רב פולני ותלמיד חכם בולט ומגדולי יהדות אשכנז. שימש כראש ישיבה ומרא דאתרא בבריסק (בלארוס) ובקראקא. מראשי ועד ארבע ארצות. בסוף ימיו נבחר לרבה של הקהילה האשכנזית באמסטרדם אך נפטר בגלוגוב בדרכו לשם.

## תולדות חייו
נולד בלובלין לרבי השיל מקראקא ולאשתו (השנייה) דינה נכדת רבי שאול ואהל. למד תורה אצל אביו שהיה באותה עת רבה של לובלין ולאחר מכן רבה של קרקוב. לאחר פטירת אביו בכ' בתשרי ה'תכ"ד (21 באוקטובר 1663) נסע לבריסק לבית משפחת אמו ובשנת ה'ת"ם נתמנה שם לראש ישיבה.

כאביו נחשב היה לאמיד. בשנת תמ"ה נתמנה לאב בית דין בקדאיני. חזר לבריסק שם נתמנה לאב בית דין לאחר פטירת הרב מרדכי גינצבורג רבה הקודם (לא ידוע באיזה שנה בדיוק אך כבר בשנת תנ"א כבר היה אב"ד שם).

בערך בשנת תנ"ז התקבל לאב"ד **ערי הגליל של קרקוב** בתור "רב המדינה" ובמקביל כיהן גם כאב"ד אפטא. בתקופה זו כיהן ברבנות **קרקוב** **העיר** הרב אריה לייב נכד הב"ח (בן חורג של הט"ז) רק בשנת ה'תס"א (אז עזב רבי אריה לייב את קרקוב ועבר לבריסק) החל לכהן כאב"ד קרקוב על כיסא אביו 37 שנה אחרי מותו. אחרי כשלוש שנים פרש מרבנותו ועבר לגור בעיר ברעסלא כאדם פרטי.

בשנת תס"ז נקרא למלא את מקום רבי לייב חריף כרבה של הקהילה האשכנזית של אמסטרדם. אך בדרכו לשם חלה ונפטר - ביום י"ז אייר ה'תס"ז - ונקבר בעיר גלוגא. עם בוא שמועת פטירתו לקהילתו הקודמת בעיר קרקא, הספידוהו מספד רב.

## פועלו הציבורי והתורני
היה מראשי הלוחמים כנגד המאמינים בשבתי צבי ביחד עם מחותנו החכם צבי.

בתקופת רבנותו בבריסק כיהן גם כראש ועד חמישה ראשי קהילות ליטא (ועד שהיה מורכב מחמשת הרבנים של: בריסק, הורדנא, פינסק וילנא וסלוצק, החלטות שהתקבלו באספות הוועד היו מחייבות את כל שאר הקהילות בליטא) בתקופת רבנותו בקרקוב היה מראשי ועד ארבע ארצות.

הסכים על הרבה מספרי האחרונים שהודפסו בתקופתו. אך לא הדפיס את תורתו. תשובות ממנו מפוזרות בספרי השו"ת של התקופה. בסוף שו"ת הרמ"א (שהוציא לאור בנו רבי אריה לייב באמסטרדם) נדפסה תשובה שלו. כמ"כ בשו"ת יד אליהו סימן י"ח ובשו"ת שבות יעקב סימן ק"ז.

## משפחתו
נישא לאסתר בתו של אריה לייב "הארוך" מקראקא והיה לגיסם של שני חתניו הנוספים של רבי אריה לייב, ורבי שמואל מפיורדא, מחבר הספר **בית שמואל** ורבי יחזקיה יהושע פייבל תאומים (בנו של רבי יונה תאומים-פרנקל מחבר הספר **קקיון דיונה**).
* **בנו** - רבי יהושע העשיל. היה אב"ד וילנה גיסו (נשא את אחותו) של הרב דוד פרנקל מחבר הפירוש **קרבן העדה** על תלמוד ירושלמי. האריך ימים נפטר בכ"ו אלול תק"ט. נקבר בווילנא
* **בנו** - רבי אריה לייב מאמסטרדם. נישא למרים בת החכם צבי (אחות רבי יעקב עמדין). אביו של רבי שאול מאמסטרדם.
* **בת** - אשת הרב יהושע בן רבי מאיר פאלק דרשן מפוזנא.
* **בת** - אשת הרב משה בנו של רבי מנחם מנדל אוירבך.

## קישורים חיצוניים
* יחיאל מתתיהו צונץ, עיר הצדק עמוד 154 והלאה, למברג, תרל"ד, באתר HebrewBooks
* ספר כלילת יופי עמוד ע"ח והלאה, באתר היברובוקס.

## הערות שוליים

קטגוריה:נפטרים ב-1707
קטגוריה:רבנים פולנים
קטגוריה:רבני ערים באירופה
קטגוריה:קרקוב: רבנים
קטגוריה:ברסט: רבנים
קטגוריה:אבות בתי דין
פרידריך, נסיך וירטמברג

**פרידריך, נסיך וירטמברג** (בגרמנית: **Friedrich Prinz von Württemberg**, 21 בפברואר 1808 - 9 במאי 1870) היה גנרל בצבא וירטמברג, ואביו של וילהלם השני, מלך וירטמברג.

## ביוגרפיה
פרידריך נולד בקומבורג ב-21 בפברואר 1808, לפאול, נסיך וירטמברג ולשרלוטה, נסיכת סקסוניה-הילדבורגהאוזן, בתם של פרידריך, דוכס סקסוניה-אלטנבורג ושרלוטה גאורגינה, דוכסית מקלנבורג-שטרליץ.

בשנת 1823 התגייס פרידריך לצבא וירטמברג, וקיבל דרגת ריטמייסטר. בשנת 1832 הועלה פרידריך לדרגת אוברסט, ובשנת 1841 הועלה לדרגת גנרל לוטננט. ב-20 בנובמבר 1845 התחתן פרידריך עם בת דודתו קתרינה, נסיכת וירטמברג, בתם של וילהלם הראשון, מלך וירטמברג ופאולינה תרזה, דוכסית וירטמברג, ממנה נולד לו בנו היחיד וילהלם השני, מלך וירטמברג. בשנת 1865 הועלה פרידריך לדרגת גנרל חיל הפרשים, ומונה למפקד הצבא הפדרלי של וירטמברג. במהלך מלחמת אוסטריה–פרוסיה שימש פרידריך כקצין קישור במפקדה האוסטרית, אולם הוא נפגע מכך שלא מונה למפקד הקורפוס ה-8.

בשל מעמדו כנסיך, שימש פרידריך כחבר בבית הלורדים הווירטמברגי, וכיועץ בכיר לדודו קרל הראשון, מלך וירטמברג. ב-9 במאי 1870 מת פרידריך בשטוטגרט, כתוצאה מפגיעה בפנים שספג במהלך מסע ציד.

## אילן יוחסין

## קישורים חיצוניים

* פאולינה, נסיכת וירטמברג

קטגוריה:נסיכים גרמנים
קטגוריה:בית וירטמברג
קטגוריה:מעוטרי עיטור פרידריך
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:גרמנים שנולדו ב-1808
קטגוריה:גרמנים שנפטרו ב-1870
קתרינה, נסיכת וירטמברג (1821–1898)

**קתרינה, נסיכת וירטמברג** (בגרמנית: **Prinzessin Katherina von Württemberg**; 24 באוגוסט 1821 – 6 בדצמבר 1898), הייתה בתו של וילהלם הראשון, מלך וירטמברג ואמו של וילהלם השני, מלך וירטמברג.

## ביוגרפיה
קתרינה נולדה ב-24 באוגוסט 1821 בשטוטגרט שהייתה חלק מממלכת וירטמברג, לוילהלם הראשון, מלך וירטמברג, ולפאולינה תרזה, דוכסית וירטמברג, בתם של לודוויג, דוכס וירטמברג והנרייטה, נסיכת נסאו-ויילבורג.

ב-20 בנובמבר 1845 התחתנה קתרינה עם בן דודה פרידריך, נסיך וירטמברג, ממנו נולד לה בנה היחיד וילהלם השני, מלך וירטמברג. בשנת 1870 מת בעלה פרידריך, ולאחר מותו התגוררה קתרינה לעיתים קרובות בווילה בשווייץ, בשכנות לקרובתה מרי מטק. בשנת 1891 מת אחיה קרל הראשון, מלך וירטמברג, ובנה וילהלם השני, מלך וירטמברג עלה לשלטון במקומו. ב-6 בדצמבר 1898 מתה קתרינה בביתה בשטוטגרט, והיא בת 77 שנים.

## אילן יוחסין

## קישורים חיצוניים

קטגוריה:ילידות 1821
קטגוריה:בית וירטמברג
קטגוריה:נסיכות וירטמברג
קטגוריה:נפטרות ב-1898
סגן התובע הכללי של ארצות הברית

**סגן התובע הכללי של ארצות הברית** (באנגלית: **United States Deputy Attorney General**) הוא התפקיד השני בחשיבותו במחלקת המשפטים של ארצות הברית. תפקידו כולל ייעוץ וסיוע לתובע הכללי בנושאי מדיניות, ניהול ותפעול המחלקה. בנוסף, סגן התובע הכללי מחזיק בסמכויות נרחבות להפעיל את סמכויותיו של התובע הכללי, למעט מקרים בהם הדבר נאסר בחוק או הועבר לפקיד אחר. משרה זו נוצרה ב־1950. סגן התובע כללי נבחר על ידי נשיא ארצות הברית ומאושר על ידי הסנאט.

בין היתר כיהנו בתפקיד זה וורן כריסטופר וויליאם פירס רוג'רס, שלימים התמנו למזכירי המדינה של ארצות הברית, וג'יימס קומי, שלימים כיהן כראש ה־FBI.

בנובמבר 2024, הנשיא הנבחר של ארצות הברית, דונלד טראמפ הודיע שבכוונתו למנות לתפקיד את טוד בלאנש שהיה עורך דינו במשפטו. בלאנש החל את תפקידו ב-6 במרץ 2025 לאחר שאושר על ידי הסנאט.

## תפקידים וסמכויות
סגן התובע הכללי של ארצות הברית מבצע מגוון רחב של תפקידים וסמכויות בתחומי משפט, אכיפת חוק, וניהול המחלקה בין היתר:

* יישום האסטרטגיה של התובע הכללי בנוגע לאכיפת חוק, תביעה פלילית והגנה על זכויות אזרח.

* ממלא את תפקיד התובע הכללי במקרה של היעדרות, מניעה או פסילה של התובע הכללי עצמו.

* מקבל החלטות בנושאים משפטיים מורכבים או רגישים.

* פיקוח על חקירות ותביעות פליליות ברמה הפדרלית.

* קידום מדיניות ופעולות בנושאים כמו זכויות אזרח, ביטחון לאומי, שחיתות, הגירה, וסמים.

* תיאום בין מחלקת המשפטים לסוכנויות פדרליות אחרות, כמו ה-FBI, ה-DEA, והרשות להגנה על הגבולות.

* תיאום שיתוף פעולה עם מחלקות ממשלתיות אחרות כדי לייעל את האכיפה הפדרלית.

* מספק הנחיות ופיקוח על התובעים הפדרליים במחוזות השונים של ארצות הברית.

* מעורב בתהליך הבחירה והמינוי של תובעים חדשים.

* פיקוח על יחידות ותוכניות מרכזיות במחלקה, כגון המשרד לחקירות פליליות, המשרד לזכויות אזרח, והמשרד לתמיכה משפטית.

* הבטחת התאמה בין פעולות המחלקה לבין היעדים האסטרטגיים שלה.

* ייעוץ לנשיא ולבכירי הממשל בסוגיות משפטיות ואכיפת חוק.

* ייצוג המחלקה במפגשים ותדרוכים בבית הלבן ובקונגרס.

* קביעת מדיניות משפטית ויישום סדרי עדיפויות לאומיים, בהתאם להנחיות התובע הכללי.

* מתן מענה מיידי למשברים לאומיים בעלי היבטים משפטיים, כגון מתקפות סייבר, טרור או אסונות טבע.

## קישורים חיצוניים

* 

## הערות שוליים

*
קטגוריה:משנים למזכירי מחלקות בקבינט של ארצות הברית
קטגוריה:מחלקת המשפטים של ארצות הברית
אסטון מרטין 2 ליטר ספורט

ממוזער|300px|אסטון מרטין DB1 vittoriosa a Spa

**אסטון מרטין 2 ליטר ספורט** (באנגלית: **Aston Martin 2-Litre Sports**) היא מכונית ספורט, 2 דלתות, 2 מושבים, בתצורת קבריולה אשר יוצרה על ידי חברת אסטון מרטין הבריטית בין השנים 1948–1950. הדגם "אסטון מרטין 2 ליטר ספורט" הוצג לראשונה בסלון המכוניות בלונדון בשנת 1948.

הדגם מסדרת "DB" אשר הייתה קרויה על שמו של David Brown, אשר רכש את חברת אסטון מרטין בסוף שנות הארבעים של המאה העשרים.

הדגם היה קרו גם: "Aston Martin DB1" והיה הדגם הראשון שיוצר תחת ניהולו.

סך הכול יוצרו 15 יחידות.

## גרסאות אסטון מרטין 2 ליטר פלוס
* Aston Martin DB1 (סך הכל 12 יחידות)
* DB1 vittoriosa a Spa (סך הכל 3 יחידות)

## תמונות

קובץ:AMDB1PJS 2.JPG| אסטון מרטין DB1 vittoriosa a Spa
קובץ:AMDB1PJS4.JPG| אסטון מרטין DB1 vittoriosa a Spa - מבט לתא הנהג
קובץ:AMDB1PJS7.JPG| אסטון מרטין DB1 vittoriosa a Spa - מבט ללוח הבקרה
קובץ:AMDB1PJS5.jpg| אסטון מרטין DB1 vittoriosa a Spa
קובץ:AMDB1PJS6.JPG| אסטון מרטין DB1 vittoriosa a Spa


## לקריאה נוספת
* אסטון מרטין 2 ליטר ספורט (1948→1950 Aston Martin DB1 2-Litre Sports - SuperCars.net)
## קישורים חיצוניים

* קטגוריה:מכוניות ספורט
* קטגוריה:מכוניות קבריולה
קטגוריה:דגמי מכוניות שהושקו ב-1948
2 ליטר ספורט
קטגוריה:מכוניות בריטיות
מפלגת העבודה (מלטה)

**מפלגת העבודה** (במלטית: **Partit Laburista**) היא אחת משתי המפלגות הדומיננטיות במלטה, וכיום (מאז מרץ 2013) היא מהווה את מפלגת השלטון. המפלגה חברה במפלגת הסוציאליסטים האירופאים והייתה חברה באינטרנציונל הסוציאליסטי עד דצמבר 2013.

## מוסדות המפלגה
* ועידה – מורכבת ברובה מצירים הנבחרים על ידי גופי המפלגה. הוועידה מהווה את הארגון המפלגתי העליון.
* קונגרס – מורכב מכל חברי המפלגה. הקונגרס בוחר את מנהיג המפלגה ואת סגניו. בנוסף על כך, הקונגרס מכריע את קוויה האידאולוגיים של המפלגה.
* מנהלת המפלגה – מורכבת מראש המפלגה, סגניו ומספר פקידים.
* סניפים מוניציפליים
* ארגונים נוספים כגון ארגון הנשים, הנוער, וכו'.

## היסטוריה
המפלגה נוסדה בשנת 1921 על ידי כמה איגודים מקצועיים.

המפלגה הייתה מפלגת השלטון במשך השנים 1945–1950, 1955-1962, 1971-1987, 1996-1998, ומאז שנת 2013.

בשנת 1993 המפלגה החלה להוציא לאור את עיתון "קולחד".

מאז שנת 2004 המפלגה היא הדומיננטית בייצוג מלטה בפרלמנט האירופי ולאורך השנים איישה לפחות מחצית ממושבי מלטה בפרלמנט.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
מלטה
סוציאל-דמוקרטים
קטגוריה:מפלגות שהוקמו ב-1921
אתר ההנצחה לחללי חיל הטכנולוגיה והאחזקה

**אתר ההנצחה לחללי חיל הטכנולוגיה והאחזקה** הוא אתר הנצחה ואנדרטה לחללי חיל הטכנולוגיה והאחזקה (בעבר חיל החימוש) הנמצא בנתניה.

האתר ממוקם בסמוך לחוף הים בעיר בפינת הרחובות שדרות בן-גוריון ושמחה ארליך, בסמוך לבית יד לבנים ולבית גולדמינץ.

האתר, שנבנה בשנת 1990, כולל רחבת התכנסות גדולה, קיר שמות עשוי מתכת ובו מונצחים כ-750 חללי החיל, ופסלים שונים העשויים מחלקי כלי נשק ורק"ם. את האתר תכננו האדריכלים רות וזלמן עינב והפסלים נוצרו על ידי הפסלים ג'ורג' אונגרי, טוביה מרגלית, דינה מרחב, דן רפפורט ואהוד שחורי.
על קיר השמות חקוק גם הפסוק .

בבסיס הפסל המרכזי באתר, הבנוי מקני תותחים היוצרים מעין חצובה או אוהל, מצוטט קטע משיר של משה טבנקין:

בשנת 2009 נבנה במתחם מרכז הנצחה חילי ועל גגו הוקמו טריבונות הפונות אל הרחבה. במסגרת שיפוץ זה רוצפה הרחבה מחדש וחלק מהפסלים הוזזו ממקומם המקורי.

במקום נערכים טקסים שונים הקשורים לחיל הטכנולוגיה והאחזקה - טקסי זיכרון וטקסי סיום של קורסים בחיל.

ביום הזיכרון לחללי מערכות ישראל תשמ"א - 1995 הונפק בול דואר עם ציור האנדרטה בעיצובו של אופיר מירב.

## לקריאה נוספת
* **גלעד - אנדרטאות לנופלים במערכות ישראל, השלמות ותיקונים**, הוצאת משרד הביטחון, 1991. עמ' 41

## קישורים חיצוניים

* 
* אתר עמותת חיל החימוש המפעילה את אתר ההנצחה
* בול הנושא את ציור האנדרטה באתר התאחדות בולי ישראל

קטגוריה:ישראל: אתרי הנצחה חיליים
קטגוריה:חיל החימוש
קטגוריה:נתניה: אנדרטאות
קטגוריה:אנדרטאות באזור השרון
רונאן קיטינג

**רונאן קיטינג** (נולד ב-3 במרץ 1977) הוא זמר-יוצר, מוזיקאי ופילנתרופ אירי.

כאמן סולו, קיטינג מכר למעלה מ-20 מיליון תקליטים ברחבי העולם לצד 25 מיליון התקליטים שמכר עם להקת בויזון. באוסטרליה, הוא ידוע בעיקר כשופט בגרסה המקומית של אקס פקטור, בשנים 2010–2014. קיטינג פעיל צדקה וייסד את קרן מארי קיטינג, אשר מעלה את המודעות לסרטן השד ונקראת על שם אמו, שמתה מהמחלה בשנת 1998.
## ביוגרפיה
קיטינג נולד בדבלין כצעיר מבין חמישה ילדים. הוא גדל בדבלין ובמחוז מית'. אביו, גרי קיטינג, היה נהג משאית; ואמו מארי הייתה ספרית. יש לו אחות אחת: לינדה, ושלושה אחים: סיאראן, ג'רארד וגארי. הוא היה אתלט וייצג את אירלנד במספר טורנירים, וזכה בתואר אלוף אירלנד עד גיל 13 בריצת 200 מטר.

בשנת 1993, נבחר קיטינג בן ה-16 להיות חבר בלהקת בויזון, והיה החבר הצעיר ביותר בלהקה. הלהקה הופיעה במועדונים ופאבים שונים לפני שהוחתמו על ידי חברת PolyGram ב-1994 והוציאה גרסת כיסוי של השיר "Working My Way Back to You"  וגרסת כיסוי לשיר "Love Me for a Reason" שהצליחו במצעדי הפזמונים.

בשנים 1994–1999 הוציאה "בויזון" 17 סינגלים, 3 אלבומי אולפן ואלבום אוסף אחד לפני שהתפרקה בשנת 2000.

לאחר התפרקות הלהקה הקליט גם מספר אלבומי סולו, ב-1997 הנחה את תחרות האירוויזיון שנערכה בדבלין. ב-1998 הנחה את תחרות "מיס עולם" לצד עדן הראל, ובאותה שנה גם הגיש את טקס פרסי המוזיקה של MTV אירופה.

ב-2006 הצטלם בעירום למגזין קוסמופוליטן והופיע בפני צ'ארלס, נסיך ויילס בחגיגות שלושים שנה להקמת קרן הנאמנות של הנסיך.

ב-5 בנובמבר 2007, קיטינג אישר שבויזון יתאחדו להופעה מיוחדת באירוע ההתרמה השנתי של ה-BBC, "Children in Need". אחר כך הם יצאו לסיבוב הופעות באולמות ענק ואצטדיונים ב-29 ערים. אוסף הלהיטים הגדולים של הלהקה עם שני סינגלים חדשים יצאה לאור בשנת 2008 ונמכר ב-700,000 עותקים. סטיבן גייטלי, חבר קרוב וחבר ללהקה של קיטינג, מת ב-10 באוקטובר 2009 מבצקת ריאות.

ב-2009 נמנה בין כותבי השיר "Believe Again" שייצג את דנמרק באירוויזיון באותה שנה.

ב-2010 החל לשמש כשופט ומנטור בגרסה האוסטרלית של התוכנית The Voice.

ב-2014 ביצעה את קטעי השירה של פט הדוור בסרט "יצאת כוכב".

ב-2017 שיחק בסרט המלחמה "בן של אם אחרת", המבוסס על סיפור אמיתי בתפקיד פיודור בוריי, עובד כפייה הנמלט מאימת הכובש הנאצי באיי התעלה המוצא מחסה בביתה של אישה מקומית לואיזה גולד באי ג'רזי.

במרץ 2020, במהלך מגפת הקורונה הקליט יחד עם גארי בארלו גרסה כיסוי לשירה של טרייסי צ'פמן "Baby Can I Hold You".

## חיים אישיים
בגיל 21, קיטינג התחתן עם איבון קונולי באפריל 1998 וביחד, לזוג יש שלושה ילדים: ג'ק (נולד ב-15 במרץ 1998), מארי (נולד ב-18 בפברואר 2001) ועלי (נולד ב-7 בספטמבר 2005). בני הזוג נפרדו ב-2010, לאחר שקיטינג ניהל רומן והתגרשו רשמית ב-2015.

הוא הכיר את אשתו השנייה סטורם אוכטריץ באוגוסט 2011 והתחתן איתה ב-17 באוגוסט 2015. בנם קופר ארצ'ר קיטינג נולד ב-26 באפריל 2017. בתם קוקו נוקס קיטינג נולדה ב-27 במרץ 2020.
## דיסקוגרפיה

*Ronan (2000)
*Destination (2002)
*Turn It On (2003)
*Bring You Home (2006)
*Songs for My Mother (2009)
*Winter Songs (2009)
*Duet (2010)
*When Ronan Met Burt (2011)
*Fires (2012)
*Time of My Life (2016)
*Twenty Twenty (2020)
*Songs from Home (2021)

## קישורים חיצוניים

* 

## הערות שוליים

קטגוריה:מוזיקאים אירים
קטגוריה:זמרים אירים
קטגוריה:מנחי טלוויזיה אירים
קטגוריה:זוכי פרס המוזיקה העולמי: אירים
קטגוריה:מנחי האירוויזיון באירלנד
קטגוריה:נדבנים אירים
קטגוריה:שופטי The Voice
קטגוריה:אירים שנולדו ב-1977
מפרץ באקאר

**מפרץ באקאר** (באנגלית: **Bay of Bakar**) הוא מפרץ בקרואטיה על חוף האדריאטי, בתוך מפרץ קוורנר. יש שתי ערים במרכז המפרץ, באקאר וקראלג'יויקה . מחוץ למפרץ זה, נמצאים אזורי תעשייה ואזורי סחר חופשי של קוקולג'אנקו . 

המפרץ מכיל את מסוף מטעני הצובר השייך לנמל רייקה, המטפל במטען בתפזורת של פחם ועפרת ברזל. הקיבולת השנתית שלו היא כ-4 מיליון טון, כולל ספינות קייפסייז. מתוכננת הרחבה של מתקני הנמל באמצעות בנייה של מסוף מכוניות במפרץ. 

המפרץ משתרע על כ-4.5 קמ"ר - אורכו 4.5 ק"מ ורוחבו קילומטר אחד. בחלקו הצפון מערבי נשפכים נחלים של מים מתוקים.

## קישורים חיצוניים

## הערות שוליים

מרכז|ממוזער|601x601px|מבט פנורמי של המפרץ ושל העיר.

באקאר
אסטון מרטין DB6

ממוזער|300px|אסטון מרטין DB6, קבריולה
ממוזער|300px|אסטון מרטין DB6

**אסטון מרטין DB6** (באנגלית: **Aston Martin DB6**) היא מכונית ספורט, 2 דלתות, אשר יוצרה על ידי חברת אסטון מרטין הבריטית בין השנים 1965–1970.

יוצרו 1,788 יחידות.

הדגם מסדרת "DB", אשר הייתה קרויה על שמו של David Brown, אשר רכש את חברת אסטון מרטין בסוף שנות הארבעים של המאה העשרים.

ה-"אסטון מרטין DB6" מאיצה מ-0–97 קמ"ש ב 8.4 שניות.

## גרסאות "אוסטין מרטין DB6"
* 2 דלתות קופה (2 מושבים + 2 מאחור)
* 2 דלתות קבריולה (2 מושבים + 2 מאחור)
* Aston Martin DB6 - DBR2 (דגם פתוח, 2 מושבים, תצורת מכונית מרוץ)

## תמונות

Aston Martin (1240840558).jpg| אסטון מרטין DB6, קבריולה
DB6 (8855532286).jpg| אסטון מרטין DB6, קבריולה
Aston Martin DB6 - Flickr - exfordy (2).jpg | אסטון מרטין DB6, קבריולה
Aston Martin DB6 (2522771508).jpg|אסטון מרטין DB6
X 1966 Aston Martin DB6 Vantage engine.jpg| מנוע אסטון מרטין DB6, שנת 1966
Aston Martin DB6 (3914711359).jpg| אסטון מרטין DB6
Aston Martin DB6 1966 - 2816.jpg|אסטון מרטין DB6, שנת 1966
Aston-Martin DB6 Vantage in Morges - Interior 2.jpg| אסטון מרטין DB6 - מבט לתא הנהג
1967 Aston Martin DB6 - DBR2 roadster replica (6108219278).jpg|אסטון מרטין DB6 דגם DBR2, שנת 1967
1967 Aston Martin DB6 - DBR2 roadster replica (6107675461).jpg |אסטון מרטין DB6 דגם DBR2, שנת 1967


## ראו גם
* אסטון מרטין
* ליאונל מרטין
* אסטון מרטין 2 ליטר ספורט
* אסטון מרטין DB2/4
* אסטון מרטין DB Mark III
* אסטון מרטין DB5
* אסטון מרטין DB4
* אסטון מרטין DBS

## קישורים חיצוניים

קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1965
DB6
קטגוריה:מכוניות בריטיות
לימפומה שאינה הודג'קין

**לימפומות שאינן הודג'קין** (באנגלית: **Non-Hodgkin lymphoma**, ידוע גם בקיצור **NHL**) הן קבוצת מחלות מסוג לימפומה (סרטן במערכת הלימפה או בלימפוציטים), הכוללות את כל סוגי הלימפומה מלבד לימפומת הודג'קין. סוגים מסוימים גדלים בקצב איטי, לעומת אחרים המתפתחים במהירות.

לימפומות הן כל סוג של סרטן המתפתח במערכת הלימפה, בין אם בקשרי הלימפה עצמם ובין אם בלימפוציטים (תאי דם לבנים מסוגים שונים, ובמקרים אלה מדובר גם בסוג של סרטן הדם). גורמי הסיכון כוללים תפקוד חיסוני ירוד, מחלות אוטואימוניות, זיהום הליקובקטר פילורי, הפטיטיס C ווירוס אפשטיין בר. ארגון הבריאות העולמי מסווג לימפומות לחמש קבוצות עיקריות: אחת השייכת ללימפומת הודג'קין, וארבע השייכות ללימפומות שאינן הודג'קין, הכוללות מעל 60 סוגים שונים של לימפומה. האבחון נעשה על ידי ביופסיה מקשר הלימפה החשוד.

הטיפול תלוי בסוג הלימפומה, האם היא איטית או מהירה וכן האם היא מוגבלת לאזור אחד או לאזורים רבים. הטיפולים עשויים לכלול כימותרפיה, הקרנות, אימונותרפיה, השתלת תאי גזע וניתוח.

## סימנים ותסמינים
הסימנים והתסמינים משתנים בהתאם למיקומה בגוף. התסמין הנפוץ ביותר הוא נפיחות לא כואבת בבלוטות הלימפה באחד האזורים בגוף, כמו הצוואר, בית השחי או המפשעה. נוסף לכך, הלימפומה יכולה לגרום לחום, הזעת לילה, ירידה במשקל ועייפות. במידה והלימפומה התפשטה אל מח העצם, מקום היווצרות תאי הדם, היא עלולה לגרום להפחתת ייצור תאי הדם. כתוצאה מכך עשויים להופיע תסמינים הקשורים לכך, כמו עייפות, עקב ירידה בתאי דם אדומים, ירידה בעמידות לזיהומים, עקב ירידה בתאי דם לבנים, השייכים למערכת החיסון, וכן שטפי דם תת-עוריים, עקב מחסור בטסיות דם.

התסמינים עשויים להשתנות בהתאם לאזור הגידול. לדוגמה, אם הגידול ממוקם באזור בית החזה, עשויים להופיע שיעול, קשיי בליעה, וקוצר נשימה.

## אפידמיולוגיה
בארצות הברית שיעור התחלואה הוא 19.7 על 100,000 איש ושיעור התמותה הוא 6.3 על 100,000 איש, כך על פי נתונים בין השנים 2007-2011. כ-2.1% יאובחנו במחלה במהלך חייהם. שיעור התחלואה עולה עם הגיל. המחלה נפוצה יותר בקרב גברים. כ-6% מכלל המקרים מהווה לימפומה של תאי מעטפת.

## קישורים חיצוניים

*
*

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גידולים ממאירים ראשוניים במערכת הלימפה וברקמות יוצרות דם
אפסילון בעקרב

**ε בעקרב**, נקרא גם **גליזה 639.1** או **LHS 3244** הוא הכוכב החמישי בבהירות נראיתו בקבוצת הכוכבים עקרב. הכוכב נמצא במרכז הקבוצה, אך למרות מרכזיותו ובהירות נראיתו, שעומדת על דרגה 2.3, לא ניתן לו שם בעת העתיקה והוא הכוכב השלישי הכי בהיר ללא שם (אחרי δ במפרש ו-β בעגור). מרחקו ממערכת השמש הוא כ-64 שנות אור.

## מאפיינים
ε בעקרב הוא ענק כתום מסוג ספקטרלי K1 III, מסתו לא ידועה בוודאות והיא מוערכת בין מסת שמש אחת ל 1.5 מסות שמש. רדיוסו גדול פי 15 מרדיוס השמש, טמפרטורת פניו היא כ-4,500 קלווין והוא מאיר בעוצמה גדולה פי 40 מעוצמת ההארה של השמש באור נראה ובערך פי 70 בתוספת הקרינה בתחום התת-אדום. בהירותו משתנה במאית או שתיים של דרגת בהירות כך שכמעט לא ניתן להבחין בשינוי. בנוסף לכך, ε בעקרב פולט גם קרינת רנטגן בעוצמה של כ- ארג בשנייה. לכוכב תנועה עצמית גדולה יחסית של כשליש שניית קשת בשנה, ששקולה למהירות משיקה של כ-63 קילומטר בשנייה יחסית לשמש ובשל כך הוכנס ε בעקרב לקטלוג לויטן.

ε בעקרב נמצא בשלב התפתחות מתקדם והוא כבר סיים להתיך מימן להליום בליבתו. לא ידוע אם הוא כרגע בשלב של התקררות והתפשטות כאשר תהליכי ההיתוך מתרחשים בשכבות המקיפות את הליבה או בשלב של התכווצות והתחממות בו מתרחש היתוך של הליום לפחמן ולחמצן בליבת הכוכב.

## קישורים חיצוניים
* ε בעקרב באתר של ג'ים קלר
* 

## הערות שוליים

קטגוריה:ענקים מסוג K
קטגוריה:קבוצת הכוכבים עקרב
קטגוריה:קטלוג גליזה
קטגוריה:קטלוג לויטן
מרדכי סג"ל

רבי **מרדכי הלוי סג"ל** (לעיתים: **רייצס**; נפטר ז' באייר ה'תקע"ז, 22 באפריל 1817) היה רב ליטאי, רבה של טיקטין במשך ארבעים שנה.

## ביוגרפיה
נולד לרבי יצחק הלוי סג"ל רבה של קראקא, ולשרה לאה בתו של רבי אריה ליב מאמסטרדם (חתנו של החכם צבי). נישא לגיטל בתו של הגביר יעקב כהנא שפירא מנכבדי הקהילה היהודית בטיקטין ונכדו של הדיין המקומי ר' יעקב כהנא שפירא-לאגורנר.

בצעירותו כיהן כרבה של זאלזיץ, ובשנת ה'תקל"ז, 1777, התמנה כרבה של טיקטין הגדולה. רוב חידושי תורתו אבדו אך חלקם קיימים בכתובים וחלקם משוקעים בספרי בני דורו. חיבור קצר שלו בשם "חמדה טובה" נדפס בידי קרוב משפחתו הרב צבי יחזקאל מיכלסון בתוך ספרו "דברי גדולים" (פיוטרקוב תרצ"ג).

בנו רבי אריה ליב סג"ל, מחבר "אספת גאונים" (ביאליסטוק תקס"ו), כיהן אף הוא כרבה של טיקטין לאחר שמחליפו של אביו ברבנות, רבי משה זאב מרגליות, עבר לכהן כרבה של ביאליסטוק.

## לקריאה נוספת
* 
;כתביו
* רבי מרדכי סג"ל מטיקטין, **אגרת בעניין [[אתרוגי קורפו]]**, מוריה, רנ-רנב, סיוון תשנ"ח, עמ' סט
* 

## הערות שוליים

קטגוריה:טיקטין: רבנים
קטגוריה:רבנים ליטאים
טיזר

ממוזער|250px|טיזר על אוטובוס
**טיזר** (מאנגלית: "teaser"; בעברית: **גַּרְיָן**) הוא אמצעי בתחום הפרסום, לרוב בתחילת מסע הפרסום הנועד להשיג את תשומת לבו של הצרכן ולייצר אצלו סקרנות כלפי המוצר המפורסם.

זהו אמצעי בתחום הפרסום אשר מופיע באמצעי המדיה השונים. טיזר הוא פרסומת או סדרת פרסומות אשר בהם מוצגת אמירה פרובוקטיבית, כותרת, סיסמה או תמונה שאינם חושפים מהו המוצר המפורסם או מיהו יוצר הפרסומת, ורק כעבור זמן מה מוצג החלק השני של הפרסומת, והנחשפים לפרסום יכולים לקשר בין הפרסום הראשוני החלקי לפרסום המלא שבא לאחריו. כוונת המפרסמים היא ליצור סקרנות בקרב הצופה, וכך לגרום לזכירת הפרסומת, לאור העובדה שצרכנים בעידן המודרני נחשפים למסרים פרסומיים רבים.

מסעות פרסום המלווים בטיזר מקדם יכולים להתאים ליצרן חדש בשוק, היוצר סקרנות בקרב קהל הצרכנים, או עבור יצרנים ותיקים המשווקים מוצר חדש. טיזרים מתאימים למותגים במעורבות נמוכה אשר הצרכן אינו עורך חיפושים רבים ומתעניין רבות לפני הרכישה, והעלות הכספית שלהם נמוכה באופן יחסי. בכך שנוצרת אצל הצופים בפרסומת סקרנות, הם יזכרו יותר את המותג המפורסם שלפני כן לא הקדישו לו תשומת לב. על מנת ליצור טיזר יעיל יש לדאוג שמשך הזמן בין הופעת שני החלקים של הפרסומת לא יהיה גדול מדי.

על סמך סקירת הספרות האקדמית בנושא טיזרים, שעוסקת באפקטיביות הפרסומית שלהם ניתן לזהות כמה מאפיינים שמגבירים את יעילות הטיזר. ראשית, יש להבטיח שהטיזר מתכתב ישירות עם המותג ועם רכיבים אחרים של הקמפיין שמקדם את המותג. בנוסף, לפני הפקת הטיזר יש להכיר את קהל היעד ולהתאים את המסר לרגישויות התרבותיות של אותו קהל. לבסוף, הפצה חוזרת של הטיזר בפלטפורמות שונות כדי להבטיח חשיפה חוזרת של הקהל גם היא מגבירה את יעילותו.

בתעשיית הקולנוע, "טיזר" הוא קטע הקצר יותר מקדימון, המופץ עוד קודם לפרסומם של קדימונים לסרטים. מטרתו של הטיזר לבשר לצופה בו על כך שסרט עתיד לצאת לאקרנים וליצור ציפייה אצל הצופה לקראת הסרט, מבלי לספק פרטים רבים.

## קישורים חיצוניים
* 
* 
* 

* 


## הערות שוליים

קטגוריה:פרסום
קטגוריה:שיווק
אין יומהולדת

[ממוזער|"[מבעד למראה ומה אליס מצאה שם", פרק 6]]
**אין-יומהולדת** (במקור באנגלית: **unbirthday**; בעברית ידוע גם בשמות "האין הולדת", "אין יום הולדת", "לא יום הולדת", "לאמולדת", "איהולדת" או "יום אי-הולדת") הוא אירוע בדיוני שנחגג ב-364 ימים בשנה, שאינם יום הולדתו של האדם (או ב-365 ימים בשנה מעוברת). זהו תחדיש שטבע לואיס קרול בספרו "מבעד למראה ומה אליס מצאה שם", והוליד את "שיר האין יומהולדת" של וולט דיסני בשנת 1951 בסרט האנימציה "עליסה בארץ הפלאות".

## אין יומהולדת ב"אליס מבעד למראה"
אין יומהולדת מופיעה לראשונה בספרו של לואיס קרול "מבעד למראה ומה אליס מצאה שם", הספר השני בסדרת "אליס בארץ הפלאות".

בספר, אליס מחמיאה להמפטי דמפטי על העניבה (בתחילה אליס חשבה שזו חגורה) שהוא לובש. המפטי דמפטי מסביר לה שזוהי מתנת אין יומהולדת מהמלך הלבן והמלכה הלבנה.

אליס לא מבינה מה הכוונה במתנת אין יומהולדת, לכן המפטי דמפטי מסביר לה שזוהי מתנה שניתנת לאדם כשזה לא יום ההולדת שלו. לאחר חישוב קצר של מספר אין יומהולדת בשנה, המפטי דמפטי מסביר לאליס שישנם 364 ימים של אין יומהולדת בשנה, בהם אפשר לקבל מתנות אין יומהולדת. אליס שוקלת את דבריה ולבסוף מחליטה שמתנות אין יומהולדת הן "הכי טובות".

## אין יומהולדת בסרט "עליסה בארץ הפלאות" של דיסני
בסרט "עליסה בארץ הפלאות" (כך נקרא בהפצה הראשונה בישראל) של חברת וולט דיסני משנת 1951 פוגשת עליסה את חתול צ'שייר המייעץ לה לבקר את הכובען המטורף, את ארנביב ואת נמנמן. עליסה הולכת לבקרם והם מארחים אותה במסיבת תה מטורפת, בה הם חוגגים את האין יומהולדת שלהם. לאחר שהכובען המטורף וארנביב מסבירים לעליסה מהו אין יומהולדת היא מבינה שגם לה יש אין יומהולדת, והם שרים ביחד את השיר "אין יומהולדת שמח" (מוזיקה ומילים מאת מק דוד, אל הופמן וג'רי ליווינגסטון).
בהמשך הם חוגגים גם את האין יומהולדת של מלכת הלבבות במשפט של עליסה.

## חגיגות אין יומהולדת במציאות
אוניברסיטת מיין משתמשת במסיבות אין יומהולדת כדי לקדם את המודעות לסרטן, ולסייע לאלה הסובלים מהשפעות של סרטן הן באופן ישיר והן בעקיפין.

ישנה קבוצה ציבורית שנקראת "אין יומהולדת שמח" שבה נפגשים מדי פעם וחוגגים מסיבות אין יומהולדת. המסיבות כוללות מסיבת תה, הקשבה למנגינת הקומקומים השורקים, משחק הכובעים, מלחמות אוכל ועוד.

קאמפ בשם אין יומהולדת שמתקיים באירועי "מידברנרות" מדי חנוכה ברחבי ישראל. הקאמפ כולל חגיגות אין יומהולדת במהלך היום בתוך אוהל-עוגה גדול, אזור בו ישנם כלים מוזיקליים מיוחדים שמשתתפי הקאמפ מוזמנים לנגן עליהם, מסיבות, פינת זולה ועוד.

## פרשנות לסרט עליסה בארץ הפלאות
באליס בארץ הפלאות הכובען המטורף חוגג את האין יומהולדת שלו, שאינו מושג בעולם של אליס – העולם שלנו. בעולם שלנו אנשים מציינים רק את יום הולדתם – היום שאמם ילדה אותם, אחרת הם חוגגים כל יום בשנה, את הימים שבהם לא נולדו בנוסף ליום הולדתם. במקרה זה, הכובען המטורף חייב לקיים חגיגה כל יום מה שהופך את המושג לחלש. חגיגה נועדה להיות אירוע נדיר, משהו שלא קורה לעיתים קרובות. אם כל יום הוא מיוחד, אז אין יום מיוחד. לכן, המילה "לחגוג" היא חסרת משמעות בארץ הפלאות.

## תרגומי הביטוי
* בספר "מבעד למראה ומה אליס מצאה שם", בתרגום רנה ליטוין, 1999: אין יומהולדת.
* בסרט "עליסה בארץ הפלאות", מאת אולפני וולט דיסני, בתרגומה של שפרירה זכאי (דובב לראשונה ב-1990), 1951: אין יום הולדת.
* במחזה "אליס", תיאטרון גשר, מאת המחזאי רועי חן, 2015: לאמולדת.

## הערות שוליים

קטגוריה:הרפתקאות אליס בארץ הפלאות
קטגוריה:יום הולדת
משה זאב מרגליות

רבי **משה זאב מרגליות** (לעיתים: **יעב"ץ**; כונה על שם עיר רבנותו: **רֶבּ וועֶלוועֶלה ביאליסטוקֶר**; ה'תקכ"ח, 1768 - ד' בטבת ה'תק"ץ, 30 בדצמבר 1829) היה רב ופוסק הלכה ליטאי, רבן של טיקטין וביאליסטוק ומחבר הספרים "מראות הצובאות" ו"אגודת אזוב".

## ביוגרפיה
נולד בהורדנה ובה למד בעשרות שנותיו הראשונות. בשנת ה'תק"ע, 1810, הדפיס את ספרו לתקנת עגונות "מראות הצובאות", ספר יסודי בענייני עגינות שהתקבל במהרה והיה שימושי בבתי הדין. הספר הקנה למחברו פרסום רב, ובשנת ה'תקע"ג, 1813, נבחר לכהן כרבה של טיקטין.

את דרשותיו מימי כהונתו כרב בטיקטין הדפיס בספר "אגודת אזוב" (ביאליסטוק תקפ"ד). כתב חידושים על הלכות הרי"ף, לחלק מהמסכתות (לדוגמה רי"ף על מסכת עירובין). חידושים אלה הודפסו בש"ס וילנא, על הגיליון שמסביב להלכות הרי"ף. מכונים חידושי מהרמ"ז. עם הגיעו לכהן כרבה של ביאליסטוק בשנת ה'תקפ"ד, 1824. הוא כיהן כרבה של העיר שש שנים ונפטר בה בד' בטבת ה'תק"ץ, 30 בדצמבר 1829.

בנו, הרב מנחם דוד יעב"ץ הדפיס מכתביו את הספר "חידושי מוהרמ"ז" (ורשה תרי"ח).

## לקריאה נוספת
* משה צינוביץ, **אישים וקהילות**, תל אביב, **מבצר התורה בביאליסטוק**, עמ' 376–378 (הרחבה על תרומתו לצביונה היהודי של העיר)
 
## קישורים חיצוניים
* 
* 

קטגוריה:טיקטין: רבנים
קטגוריה:ביאליסטוק: רבנים
קטגוריה:רבנים ליטאים
ארגון הפליטים הבין-לאומי

**ארגון הפליטים הבין-לאומי** (באנגלית: The **International Refugee Organization**; בראשי תיבות: **IRO**) הוא ארגון אשר הוקם ב-1946, כדי לטפל בבעיית הפליטים שנוצרה בעקבות מלחמת העולם השנייה. התפקיד העיקרי של הארגון היה ליישב מחדש אנשים שמסיבות חוקיות אינם יכולים לחזור למדינת מוצאם. בשנת 1952 הופסקה פעילות הארגון. את מקומו תפסה נציבות האו"ם לפליטים האחראית על פליטים מכל העולם, למעט הפליטים הפלסטינים, המטופלים על ידי אונר"א.

26 מדינות היו חברות בארגון הפליטים הבין-לאומי: אוסטרליה, איטליה, איסלנד, ארגנטינה, ארצות הברית, בלגיה, ברזיל, בריטניה, גואטמלה, דנמרק, הולנד, הונדורס, הפיליפינים, הרפובליקה הדומיניקית, סין, ונצואלה, לוקסמבורג, ליבריה, נורווגיה, ניו זילנד, פנמה, פרו, צרפת, קנדה ושווייץ. במהלך שנות פעילות הארגון שוקמו בין 5 ל-10 מיליון פליטים בשיתוף פעולה עם כ-60 סוכנויות מקומיות ובין-לאומיות.

## הקמת הארגון
הארגון הוקם ב-20 בפברואר 1946, בעקבות המלצת החלק הראשון של העצרת הכללית, המועצה הכלכלית והחברתית, אשר ניתנה ב-16 בפברואר 1946. הוועדה המליצה על הקמת גוף בינלאומי שיהיה אחראי על הגדרת מיהם האנשים הזכאים לסיוע והגנה ודיווח על מספר הפליטים ומיקומם. בישיבה השנייה הוועדה החליטה להקים ועדת כספים של ארגון הפליטים הבינלאומי. דו"ח הוועדה וטיוטת החוקה נקראו שוב בישיבה השלישית והועברו לאספה הכללית כדי לקבל החלטה בקשר לנושאים שהועלו בישיבה זו.

## החוקה
חוקת הארגון נחתמה בפלאשינג מדו, ניו יורק, ב-15 בדצמבר 1946. על פי החוקה, פליט הוא אדם אשר נאלץ לעזוב את מדינתו בשל חשש מסוים מרדיפות על רקע גזע, דת, לאום, השתייכות לקבוצה או דעה פוליטית מסוימת. החוקה ציינה את שדה הפעולה של הארגון, ועיגנה את האמירה שנויה במחלוקת ביחס לכך שטיפול בפליטים ממוצא אתני גרמני שגורשו או יגורשו מארץ לידתם לגרמניה, אינו באחריות הארגון.

החוקה שיקפה חודשים רבים של ניסיונות לשילוב כמה נקודות מבט מנוגדות בנוגע למטרות הארגון. בזמן שההיבט ההומניטרי של הארגון הודגש על ידי כולם, הייתה אי הסכמה חדה לגבי התקציבים והסדרים כספיים, מדיניות ושיטות הארגון. המדינות המערביות (ארצות הברית, אירופה ובריטניה) העדיפו לנקוט במדיניות פתוחה של הגדרה רחבה יותר של עקורים ופליטים, בניגוד למדינות המוצא (כולל ברית המועצות), שהעדיפו מדיניות של יישוב מחדש והגדרה קפדנית.

## לקריאה נוספת

* A Decade of American Foreign Policy 1941-1949 Constitution of the International Refugee Organization, December 15, 1946

## קישורים חיצוניים
* https://treaties.un.org/doc/Publication/UNTS/Volume%2018/v18.pdf
* 

## הערות שוליים

קטגוריה:ארגוני פליטים המסונפים לאו"ם
קטגוריה:ארגונים בין-ממשלתיים
קציעה עלון

**קציעה עלון** (נולדה ב-1971) היא חוקרת ספרות, פמיניסטית מזרחית, מרצה, פעילה חברתית, אוצרת, מבקרת אמנות ובעלת הוצאת הספרים "גמא". ממייסדות תנועת "אחותי – למען נשים בישראל". כלת פרס ראש הממשלה לסופרים עבריים 2017. עלון היא חברת מערכת בכתב העת "תיאוריה וביקורת", וכיהנה כראש התוכנית ללימודי מגדר במכללה האקדמית בית ברל.

## ביוגרפיה
עלון נולדה בשנת 1971 בירושלים, למדה בבית הספר התיכון ליד האוניברסיטה, שירתה בצבא כקצינת הוראה.

בוגרת תואר ראשון בתולדות האמנות ותקשורת באוניברסיטה העברית. בתואר השני, עסקה ביחסי יהודים נוצרים, ואת הדוקטורט שלה כתבה בהנחיית פרופ' רות קרטון-בלום, בנושא הפרוזה של אהרן אפלפלד תוך עמידה על הקשרים שבין שיח השואה לבין השיח הפוסט קולוניאלי, החוקר את השפעות הכיבוש.

בשנת 2014 הקימה את הוצאת הספרים "גמא".

דודה הוא הסופר והמשורר צדוק עלון. עלון מתרגלת את "ספר הידע".

## כתיבתה
כתיבתה של עלון מאופיינת בעיסוק במושג 'מזרחים'. תוך כדי כך, היא מציגה עולם שלם של שירה, מאמרים ואמנות, כולם נכתבו על ידי יהודים מזרחיים, בהם היא מתבוננת וכותבת את פרשנותה. כמו כן, היא עוסקת בהצטלבויות של פמיניזם ומזרחיות, אותו ניתן לראות בספרה "שוברות קירות" שנכתב בשיתוף עם שולה קשת.

בעבודתה, היא מוחה וחוקרת את ההפרדה בין מזרחים לאשכנזים בימינו ובעבר, תוך השוואה לשאר סוגי הדיכוטומיה בחברה. היא ביקורתית ביחס למושג 'מזרחיות' ומצביעה על אופנים בהם הוא מערער ויוצר אי נחת ביחס לקטגוריות של זהות כמו יהודים וערבים. היא אינה מוכנה לקבל את הקטבים שנוצרו בחברה, וטוענת שהמזרחיות מסרבת להיצמד לקוטב אחד; כמו ההפרדה בין נשים לגברים.

## ספריה

* קציעה עלון, אפשרות שלישית לשירה: עיונים בפואטיקה מזרחית, הוצאת הקיבוץ המאוחד, 2011
* קציעה עלון, שולה קשת, שוברות קירות: אמניות מזרחיות עכשוויות בישראל, ארגון אחותי, 2013

* יוחאי אופנהיימר, קציעה עלון, אמנות הסימפטום: קריאות ביצירותיו של אהרן אפלפלד, הוצאת גמא, 2014
* קציעה עלון, שושנת המרי השחורה: קריאות בשירה מזרחית, משרד הביטחון – ההוצאה לאור, 2014
* קציעה עלון, יוחאי אופנהיימר, אנא מן אלמגרב: קובץ מאמרים על היצירה הפואטית של ארז ביטון, הוצאת גמא והוצאת הקיבוץ המאוחד, 2014
* קציעה עלון, לשכון בתוך מילה: הרהורים על זהות מזרחית, הוצאת גמא, 2015
* עריכה: קציעה עלון, עדות היופי וחוקת הזמן, מאמרים על אמירה הס, הוצאת גמא, 2016
* קציעה עלון, אור השמיים ירד על כדור הארץ, הוצאת גמא, 2016
* קציעה עלון, שלושת הפרחים, הוצאת גמא, 2016
* קציעה עלון, אופ- פוטו, אוסף הצד האחורי של הצילום הישראלי, הוצאת גמא, 2017

* רק האוויר בחוץ שגיא, כל השירים של מירי בן שמחון, כולל שירים מן העזבון, בלוויית מסה מאת קציעה עלון, הוצאת גמא, 2018
* קציעה עלון, לנוכח: קריאות באמנות ישראלית, הוצאת גמא, 2023

## קישורים חיצוניים
* 
* 
* מאמרי קציעה עלון, באתר "העוקץ"
* מאמרי קציעה עלון באתר "ערב רב"
*  קציעה אלון מקריאה שיר של מירי בן-שמחון "שיר ידידות מזרחי ואדיפלי", גלי צה"ל, נובמבר 2017
* קציעה עלון באתר בננות
* 
* אתר הוצאת גמא

## הערות שוליים

קטגוריה:פעילות פמיניזם מזרחי
קטגוריה:סגל סמינר הקיבוצים
קטגוריה:בוגרות התיכון ליד האוניברסיטה
קטגוריה:בוגרי התיכון ליד האוניברסיטה
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת אריאל בשומרון: מדעי החברה והרוח
קטגוריה:ישראליות שנולדו ב-1971
קטגוריה:ישראלים שנולדו ב-1971
אריק צ'רניאק

**אריק צ'רניאק** (נולד ב-26 באפריל 1975) הוא יזם הייטק, משקיע הון סיכון ישראלי, וסופר.

## ביוגרפיה
אריק צ'רניאק נולד ברמת גן, בנו של הכירורג אברהם צ'רניאק ועפרה צ'רניאק (לבית סלומון, צאצאית של הראש"ז), שופטת בית המשפט המחוזי בתל אביב, נכד לפרופ' פנחס צ'רניאק, גר בתל אביב, נשוי ואב לשלושה ילדים.

הוא בעל תואר ראשון במתמטיקה, פיזיקה ומדעי המחשב ותואר EMBAF מהאוניברסיטה העברית בירושלים. בשנת 1993 התגייס לתוכנית תלפיות, ומשסיים התנדב לקורס טיס והיה טייס קרב עד שנת 2015.

## פעילותו העסקית
בשנת 2003 הקים את מטהקפה, בה שימש כמנכ"ל. מטהקפה נחשבה בשנת 2006 לאחד מאתרי שיתוף הווידאו הגדולים ברשת. החברה גייסה בשנות פעילותה כ-50 מיליון דולר מקרנות הון הסיכון בנצ'מרק קפיטל ואקסל. בשנת 2007 עזב צ'רניאק את תפקידו כמנכ"ל החברה.

בשנת 2008 הקים את חברת "סופרסוניק" יחד עם גיל שהם, וב-2009 הצטרף בתפקיד COO וניהל את פעילות החברה בארץ. "סופרסוניק" פעלה בתחום הפרסום הדיגיטלי, ונמכרה בספטמבר 2015 לחברת "איירון סורס" בסכום שהוערך בכ-200 מיליון דולר, במה שהוגדר המיזוג הגדול ביותר של חברות אינטרנט בישראל. צ'רניאק עזב את איירון סורס בנובמבר 2016.

בשנת 2017 הקים את חברת "דרוב", שהיא פלטפורמה דיגיטלית להנעת קהלים וגיוס כספים.

בשנת 2019 הקים את "אקסון", קרן הון סיכון, יחד עם אופיר שהם וערד נווה. הקרן משקיעה במיזמי טכונולוגיה של בוגרי תלפיות בשלב הסיד.

בשנת 2021 הנפיק את "ביג-טק 50" יחד עם צחי סולטן, שותפות מו"פ הנסחרת ב, ומשמש בה בעל שליטה ויו"ר. ביג-טק 50 בונה אינדקס של חברות הטכנולוגיה הגדולות בישראל.

## פעילותו כסופר
במרץ 2017 יצא לאור ספר הביכורים של צ'רניאק, "גיבור", בהוצאת לוקוס וידיעות ספרים. הספר הפך לרב-מכר, וזכה לחשיפה נרחבת בכלי התקשורת. הספר מספר את סיפורו של טייס קרב צעיר שהפצצה שהוא מטיל בעזה מדרדרת את מדינת ישראל לסכנה קיומית.

באוגוסט 2025 יצא לאור ספרו השני, ״המליון הראשון הכי כואב״ בהוצאת ידיעות ספרים. רומן מתח על זוג סטארטאפיסטים.

## קישורים חיצוניים

*  אריק צ׳רניאק על הספר ״גיבור״, בפודקאסט "גיקונומי", 13 במרץ 2017
*  - ריאיון
* 
* 
* אריק צ'רניאק על ספר הביכורים שלו "גיבור", ערוץ הכנסת, 3 במאי 2017
* 

## הערות שוליים

קטגוריה:סופרים ישראלים
קטגוריה:יזמים ישראלים
קטגוריה:משקיעי הון סיכון ישראלים
קטגוריה:טייסי חיל האוויר הישראלי
קטגוריה:משפחת צ'רניאק
קטגוריה:בוגרי תוכנית תלפיות
קטגוריה:בוגרי האוניברסיטה העברית בירושלים
קטגוריה:בוגרי האוניברסיטה העברית בירושלים: מנהל עסקים
קטגוריה:ישראלים שנולדו ב-1975
נמלי גדוד

[ממוזער|נמלת [כידן פוערת את לסתותיה.]]
**נמלי גדוד** או **נמלי לגיון** (באנגלית: *Army ant*) הוא שם של קבוצות נמלים החיות ביערות גשם טרופיים, בעיקר באמריקה הדרומית ובאפריקה ויוצאות למסעות ציד גדולים. נמלים אלה כוללות מעל 200 מינים אך הם אינם קשורים אחד לשני טקסונומית. הדמיון ביניהם נובע מאבולוציה מתכנסת, בה כל מין התאים את עצמו לשיטת חיים זו.
## מאפיינים
נמלים אלה חיות בעיקר ביערות של אגן הקונגו ושל יער האמזונאס (אך כמה מינים חיים גם בהודו, דרום-מזרח אסיה ואוסטרליה) ויוצאות למסעות מציאת מזון על פני היער. נמלים אלה יכולות בעזרת מספרן להכניע כל חיה ביער ולגרום למוות המוני של כל יצור שיימצא. אחד המינים הנפוצים ביותר הוא *Eciton burchellii* מאמריקה הדרומית. באפריקה נפוצות ביותר נמלי הכידן.

הנמלים בעלות גופים אדומים-כתומים עם לסתות שחורות עצומות המזריקות ארס לטרפן. הן יכולות ליצור מגופן גשרים על-מנת לסייע לאחיותיהן לטפס על ענפים. הנמלים צדות כל יצור: חרקים, עכבישים, עקרבים, נדלים וחולייתנים קטנים. כמו כן הן הורגות להקות של צרעות או של נמלים אחרות ולוכדות את זחליהן. הן עלולות להוות סכנה גם ליצורים הגדולים מהן בהרבה. היערות יכולים להיראות ריקים כמעט לגמרי מיצורים לאחר שהן מסיימות לאכול.

מספר חיות למדו לעקוב אחרי הנמלים ולתפוס חרקים הבורחים מהן או אף לחטוף את החרקים היישר מלסתותיהן. ביניהן נמנים: ציפורי נמלים שונות, נקריים וקוקייתיים וכן חיפושיות ממשפחת הקצרחפיתיים (Staphylinidae) וכינים שונות מיטפלות למושבות הנמלים.

## מיון
נמלי הגדוד אינם קבוצה טקסונומית אלא מיני נמלים המתנהלות באופן דומה באזור חיותם:

מתת-משפחת Dorylinae:
* *Aenictus*
* *Asphinctanilloides*
* *Cheliomyrmex*
* כידן (*Dorylus*)
* *Eciton*
* *Labidus*
* *Leptanilloides*
* *Neivamyrmex*
* *Nomamyrmex*
מתת-משפחת Leptanillinae
* *Anomalomyrma*
* *Leptanilla*
* *Phaulomyrma*
* *Protanilla*
* *Yavnella*
מתת-משפחת Myrmicinae
* *Pheidologeton*
מתת-משפחת Ponerinae
* *Leptogenys*
* *Simopelta*
מתת-משפחת Amblyoponinae
* *Onychomyrmex*

## ראו גם
*נמלי אש

## קישורים חיצוניים

קטגוריה:נמליים
קטגוריה:דבוראים ארסיים
קטגוריה:שמות עממיים של חרקים
קטגוריה:פרוקי-רגליים: טורפי-על
קטגוריה:חרקים טורפים
זיקית קרנפית

**זיקית קרנפית** (שם מדעי: *Furcifer rhinoceratus*) היא מין של זיקית החיה ביערות מדגסקר. היא קרובת משפחתה של זיקית הפנתר הגדולה. 
 
זיקית זו קטנה בהרבה מקרובתה ואורכה רק 27 ס"מ. היא חיה על עצי היער במדגסקר ומתניידת בין הענפים בעזרת כפותיה הגדולות. על ראשה קרן קטנה בולטת. צבעה של הזיקית חום-ירקרק עם פסים כהים. הנקבות המטילות ביצים לעיתים כהות יותר.

הזיקיות ניזונות מחרקים אותם הם תופסים ממארב על ידי הלשון הדביקה. הם אנדמיות ליערות של מערב מדגסקר ונמצאות בסכנת הכחדה עקב בירוא יערות.

## קישורים חיצוניים

## הערות שוליים

קטגוריה:בעלי חיים שתוארו ב-1893
קטגוריה:טקסונים שתוארו בידי אוסקר בטגר
קטגוריה:זיקיות
קטגוריה:מדגסקר: זוחלים